The Collector (cinta de 1965)

Iste articlo ye sobre una cinta de terror anglo-estausunidense de l'anyo 1965; ta atros usos, se veiga The Collector y The Collector (cinta).

The Collector (títol orichinal en anglés, en aragonés O coleccionista, estrenada en Aragón con o suyo títol traduciu enta lo castellano como El coleccionista) ye una cinta de cine de terror coproducida por o cine britanico y lo cine estausunidense l'anyo 1965, dirichida por William Wyler seguntes un guión adaptau por Stanley Mann y John Kohn (basau en a novela The Collector, publicada por John Fowles l'anyo 1963), con una banda sonora orichinal de Maurice Jarre, una dirección de fotografía de Robert Krasker y Robert Surtees, una producción cinematografica de Jud Kinberg y John Kohn ta las productoras Collector Company y Columbia Pictures y un elenco formau por Terence Stamp, Samantha Eggar, Mona Washbourne, Maurice Dallimore, Allyson Ames y Edina Ronay.

Freddie Clegg ye un choven introvertiu que dimpués de ganar una important cantidat de diners en as quinielas ha mercau una casa antiga d'o sieglo XVII en estilo Tudor y agora s'adedica a lo coleccionismo de paixarelas, lepidopteros d'os cuals poseye una important colección. Tamién vive obsesionau con Miranda Grey, una mesacha de clase social mas alta que la suya que ye estudiando en Londres y a qui fa ya anyos que sigue, dende antes de que la mesacha se tresladase enta Londres a estudiar. Finalment se decide a secuestrar-la, asinas que con cloroformo l'aduerme, la leva enta la suya casa y la zarra en un soterrayo qu se troba a lo canto d'a casa. Cuan la mesacha disperta creye que la ha secuestrau ta demanar un rescate por ella pero Freddie li diz que no la ha secuestrau por ixo. Alavez ella pregunta si la ha secuestrau ta violar-la y torna a decir que no. Finalment li diz que la ha secuestrau nomás ta tener a oportunidat de que ella lo conoixca y se'n enamore. Tamién li promete que en cuatre semanas la dixará marchar. Entre toz dos prencipia una complexa situación mientres ixas semanas.

A cinta s'ambienta en a suya epoca actual (1965) en Londres y Sussex en o Reino Uniu y la suyas escenas se filmoron en Kent y Londres en o Reino Uniu amás d'en os Columbia/Sunset Gower Studios en Los Angeles en California en os Estaus Unius. Localizacions de The Collector en Internet Movie Database.

Ye una cinta que ha recibiu cuantos premios y nominacions, entre los cuals cal destacar tres nominacions a los Premios Oscar en a suya 38ena edición (Millor Director, Millor Actriz y Millor Guión Adaptau) y un Premio Globo d'Oro a la Millor Actriz Dramatica en a suya 23ena edición, amás d'atras tres nominacions (Millor Cinta Dramatica, Millor Director y Millor Guión).

 Elenco The Collector en Internet Movie Database. 
 Actor  Papel  Notas    '''' 

 Se veiga tamién 
 Cine en 1965.
 Cintas de 1965.

 Referencias 

Categoría:Cintas ambientadas en Londres
Categoría:Cintas ambientadas en Sussex
Categoría:Cintas ambientadas en 1965
Categoría:Cintas con banda sonora orichinal de Maurice Jarre
Categoría:Cintas con dirección de fotografía de Robert Krasker
Categoría:Cintas con dirección de fotografía de Robert Surtees
Categoría:Cintas con guión de John Kohn
Categoría:Cintas con guión de Stanley Mann
Categoría:Cintas con montache de David Hawkins
Categoría:Cintas con montache de Robert Swink
Categoría:Cintas de cine de terror
Categoría:Cintas d'Estaus Unius
Categoría:Cintas d'o Reino Uniu
Categoría:Cintas dirichidas por William Wyler
Categoría:Cintas en anglés
Categoría:Cintas en Technicolor
Categoría:Cintas interpretadas por Allyson Ames
Categoría:Cintas interpretadas por Edina Ronay
Categoría:Cintas interpretadas por Maurice Dallimore
Categoría:Cintas interpretadas por Mona Washbourne
Categoría:Cintas interpretadas por Samantha Eggar
Categoría:Cintas interpretadas por Terence Stamp
Categoría:Cintas producidas por John Kohn
Categoría:Cintas producidas por Jud Kinberg
Categoría:Cintas rodadas en Kent
Categoría:Cintas rodadas en Londres
Categoría:Cintas rodadas en Los Angeles